stanford-oval/wikipedia huggingface dataset:
Here for You

"Here for You" (בעברית: כאן בשבילך) הוא סינגל של הדיג'יי קייגו, שהוקלט על ידי הזמרת-יוצרת הבריטית אלה הנדרסון. השיר יצא לאור ב-5 בספטמבר 2015 כסינגל.
מיקומי שיא

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 58 |  |
|  אוסטרליה | מצעד הסינגלים האוסטרלי | 99 |  |
|  ארצות הברית | בילבורד הוט 100 | - |  |
|  ארצות הברית | מצעד הדאנס/אלקטרוני | 12 |  |
|  גרמניה | GfK – טופ 100 | 47 |  |
|  דנמרק | היטליסטן | 26 |  |
|  הולנד | מצעד 40 הסינגלים ההולנדיים | 11 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 18 |  |
|  הממלכה המאוחדת | מצעד הדאנס הבריטי | 8 |  |
|  ולוניה | אולטראטופ 40 | 48 |  |
|  נורווגיה | VG-lista | 9 |  |
|  סלובקיה | ČNS IFPI | 58 |  |
|  ספרד | PROMUSICAE | 40 |  |
|  סקוטלנד | מצעד הסינגלים הסקוטי | 11 |  |
|  פולין | ZPAV | 44 |  |
|  פלנדריה | אולטראטופ 50 | 50 |  |
|  צ'כיה | ČNS IFPI | 22 |  |
|  צרפת | SNEP | 55 |  |
|  שוודיה | סוורייטופליסטן | 16 |  |
|  שווייץ | המצעד השווייצרי | 17 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 5 בספטמבר 2015 | הורדה דיגיטלית | סוני מיוזיק |  |
הערות שוליים

↑  Here for You – Single byKygo & Ella Henderson, apple (באנגלית)
| קייגו |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Cloud Nine • Kids in Love • Golden Hour • Thrill of the Chase • Kygo |  |
| מיני-אלבומים | Stargazing |  |
| סינגלים | "Epsilon" • "Firestone" • "ID" • "Stole the Show" • "Nothing Left" • "Here for You" • "Stay" • "Coming Over" • "Raging" • "Carry Me" • "It Ain't Me" • "First Time" • "Stargazing" • "Kids in Love" • "Stranger Things" • "Remind Me to Forget" • "Born to Be Yours" • "Happy Now" • "Carry On" • "Not OK" • "Higher Love" • "Family" • "Forever Yours (Tribute)" • "Like It Is" • "I'll Wait" • "Freedom" • "Lose Somebody" • "The Truth" • "What's Love Got to Do with It" • "Hot Stuff" • "Love Me Now" • "Undeniable" • "Dancing Feet" • "Freeze" • "Never Really Loved Me" • "Lost Without You" • "Woke Up in Love" • "Whatever" |  |
| סינגלים שיווקים | "Fragile" |  |
| שירים אחרים | "You're the Best Thing About Me" • "Broken Glass" • "Someday" |  |
| סיבובי הופעות | Endless Summer Tour • Cloud Nine Tour • Kids in Love Tour |  |
| אלה הנדרסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Chapter One • Everything I Didn't Say |  |
| מיני-אלבומים | Glorious • Ugly (acoustic) |  |
| סינגלים | "Ghost" • "Glow" • "Yours" • "Mirror Man" • "Glorious" • "Young" • "Friends" • "Take Care of You" • "Dream on Me" • "Blame It on the Mistletoe" • "Let's Go Home Together" • "Risk It All" • "Hurricane" • "Brave" • "Crazy What Love Can Do" • "All for You" • "Heartstrings" |  |
| השתתפות בסינגלים | "Glitterball" • "This Is Real" • "Lighter" • "Here for You" • "Bridge over Troubled Water" • "We Got Love" • "Hold Me Close" • "I'm Going Through Hell" • "21 Reasons" |  |
| סינגלים שיווקיים | "Hard Work" • "Everything I Didn't Say" • "Ugly" |  |
| סיבובי הופעות | Chapter One Tour • Everything I Didn't Say Tour |  |
| --- | --- |
בקרת זהויות :  MusicBrainz release group: 49730a5a-54ae-4f57-bd6a-3b5a7b8e97ed  MusicBrainz work: 99056dca-e017-4bb5-af1b-5679130749b7
Here We Go Again (שיר)

"Here We Go Again" (בעברית: "הנה אנחנו מתחילים שוב") הוא שיר שהקליטה הזמרת האמריקאית דמי לובאטו. הוא נכתב על ידי יצחק חסון, לינדי רובינס ומהאר פיליאן והופק על ידי SuperSpy, לאלבום האולפן השני של לובאטו בעל אותו השם. הוא יצא לאור כסינגל המוביל של האלבום ב-23 ביוני 2009, תחת הוצאת הוליווד רקורדס. השיר היה הסינגל היחיד מ-Here We Go Again שיצא בצפון אמריקה. "Here We Go Again" הוא שיר פאוור פופ.
השיר זכה לביקורות חיוביות מצד מבקרים, ששיבחו את פזמון הפופ שלו וערכו השוואות לשיריה של קלי קלרקסון. "Here We Go Again" הגיע למקום ה-15 במצעד הבילבורד הוט 100 והפך ללהיט ה"טופ 40" הראשון של לובאטו במצעד כאמנית סולו. השיר קיבל תואר פלטינה על ידי האיגוד תעשיית ההקלטות האמריקאי בשנת 2014.
רקע

לובאטו הוציאה את אלבום האולפן הראשון שלה, Don't Forget, בחודש ספטמבר 2008. זמן קצר לאחר מכן בינואר 2009, היא כבר החלה לכתוב חומר לאלבום השני שלה. הקלטת האלבום החלו בינואר 2009, מיד לאחר צילומי העונה הראשונה של תנו לסוני צ'אנס. לדברי לובאטו, תהליך הכתיבה של האלבום הסתיים תוך שבועיים בלבד. שלא כמו Don't Forget, לובאטו לא שיתפה פעולה עם האחים ג'ונאס באלבום השני שלה מכיוון שרצתה לראות איך יהיה הצליל שלה בלי המעורבות שלהם. "Here We Go Again" נכתב על ידי יצחק חסון, לינדי רובינס ומהאר פיליאן, והופק על ידי חסון ופיליאן בשם ההפקה SuperSpy. הצמד היה שותף לכתיבה והפקה של שיר נוסף מהאלבום, "U Got Nothin' on Me".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 129 |  |
|  אוקראינה | טופ-היט | 4 |  |
|  ארצות הברית | בילבורד הוט 100 | 15 |  |
|  ברזיל | טופ 100 ברזיל | 20 |  |
|  ניו זילנד | המצעד הניו זילנדי הרשמי | 38 |  |
|  קנדה | קנדה הוט 100 | 61 |  |
תארים

| מדינה | תארים | עותקים |
| --- | --- | --- |
| ארצות הברית (RIAA) | פלטינה | 880,000 |
הערות שוליים

↑  יצחק חסון, לינדי רובינס, מהאר פיליאן
↑  Gold & Platinum, RIAA (באנגלית אמריקאית)
↑  Ask Billboard: Demi Lovato's Career Album & Song Sales, Billboard (באנגלית)
| דמי לובאטו |
| --- | --- | --- |
| דיסקוגרפיה • וידאוגרפיה • סיבובי הופעות • פרסים ומועמדויות • שירים | דיסקוגרפיה • וידאוגרפיה • סיבובי הופעות • פרסים ומועמדויות • שירים |  |
| אלבומי אולפן | Don't Forget ‏• Here We Go Again ‏• Unbroken ‏• Demi‏ • Confident ‏• Tell Me You Love Me • Dancing with the Devil... the Art of Starting Over • Holy Fvck |  |
| סיבובי הופעות | Demi Live! Warm Up Tour ‏• Live in Concert •‏ A Special Night with Demi Lovato •‏ The Neon Lights Tour ‏• Demi World Tour ‏• Future Now Tour •‏ Tell Me You Love Me World Tour |  |
| טלוויזיה וקולנוע | "דמי לובאטו: חזקה למרות הכל" • "דמי לובאטו: פשוט מסובכת" • "דמי לובאטו: לרקוד עם השטן" |  |
| ערכים קשורים | "4D עם דמי לובאטו" • האחים ג'ונאס • מדיסון דה לה גרזה • סייפהאוס • Moves Me |  |
| דמי לובאטו – שירים |
| --- | --- | --- |
| Don't Forget | "Get Back" •‏ "La La Land" •‏ "Don't Forget" |  |
| Here We Go Again | "Here We Go Again" •‏ "Remember December" |  |
| Unbroken | "Skyscraper" •‏ "Give Your Heart a Break" |  |
| Demi | "Heart Attack" •‏ "Made in the USA" •‏ "Neon Lights" ‏• "Really Don't Care" |  |
| Confident | "Cool for the Summer" •‏ "Confident" •‏ "Stone Cold" |  |
| Tell Me You Love Me | "Sorry Not Sorry" •‏ "Tell Me You Love Me" |  |
| Dancing with the Devil... the Art of Starting Over | "Anyone" • "I Love Me" • "I'm Ready" • "OK Not to Be OK" • "What Other People Say" • "Dancing with the Devil" • "Met Him Last Night" |  |
| Holy Fvck | "Substance" • "Skin of My Teeth" • "29"‏ |  |
| סינגלים אחרים | "This Is Me" ‏• "Wouldn't Change a Thing" ‏• "Let It Go" •‏ "Body Say" ‏• "Échame la Culpa" ‏• "Sober" • "Still Have Me" • "Commander in Chief" |  |
| סינגלים שיווקיים | "Send It On" • "Me, Myself and Time" •‏ "You Don't Do It for Me Anymore" •‏ "Sexy Dirty Love" |  |
| השתתפות בסינגלים | "We Rock" • ‏"We'll Be a Dream" •‏ "Somebody to You" •‏ "Up" ‏• "Irresistible" •‏ "Without a Fight" •‏ "No Promises" ‏• "Instruction" •‏ "I Believe" •‏ "Fall in Line" ‏• "Solo" • "Lonely Hearts" • "Monsters" |  |
| שירים נוספים | "One and the Same" • "My Song for You" • "Fix a Heart" • "For the Love of a Daughter" • "Nightingale" • "Heart by Heart" • "Waitin for You" |  |
| --- | --- |
בקרת זהויות :  MusicBrainz release group: d0cdac22-8e00-4d27-b22f-5934f2b92e54  MusicBrainz work: 12b3f54e-f65f-4739-93cb-96f705ae5531
1236

שנת 1236 היא השנה ה-36 במאה ה-13. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

המונגולים שבים לבולגריה של הוולגה.
פלישת המונגולים לקוריאה.
תחילת המלחמה בין המונגולים לבין שושלת סונג בסין.
הנרי השלישי, מלך אנגליה מתחתן עם אלינור מפרובאנס.
רוב שטח של אלגארבה עבר לשליטת פורטוגל.
אציל מוסלמי הציע לפרננדו השלישי, מלך קסטיליה עזרה בכיבוש קורדובה תמורת הסכמתו להעברת גרנדה לשליטתו. הקורדובה נכבשה על ידי הנוצרים.
תבוסת מסדר נושאי המגן (אנ') בקרב סאולה (אנ'). המסדר יומר למסדר הליבוני שנה אחת אחר כך, ויהיה כפוף למסדר הטווטוני.
ראו גם

ילידי 1236‎
נפטרים ב-1236‎
תסחיף ריאתי

| --- | --- |

 תחום:  קרדיולוגיה 
 תסמינים:  Hampton hump, Westermark sign 
 טיפול:  הפארין  אדוקסבן  ריברוקסבאן  macitentan  alteplase  fondaparinux sodium  dabigatran etexilate  אפיקסבן  אדוקסבן  dicumarol  Streptokinase  phenprocoumon  anisindione  anistreplase  urokinase  פפברין  dalteparin  tinzaparin  וארפרין 
 קישורים ומאגרי מידע
 eMedicine:  300901 
 MeSH:  D011655
 סיווגים
 ICD-11:  BB00 
 
תסחיף ריאתי (באנגלית: pulmonary embolism, ובראשי תיבות: PE), הוא מצב שבו נחסם עורק ראשי של הריאה או אחד מסעיפיו, על ידי חומר (למשל, קריש דם או תסחיף שומני) שזרם בדם דרך מחזור הדם. לרוב מדובר בקריש דם שהגיע לריאה מוורידי הרגליים (ואז נקרא תהליך מסוג זה בשם Venous ThromboEmbolism או VTE). בחלק קטן יותר מן המקרים, מדובר בתסחיף שומני, תסחיף אוויר, או תסחיף מי שפיר. חסימת עורק המזרים דם לריאה, והלחץ הנוצר כתוצאה מכך על החדר הימני בלב, יצרו תסמינים קליניים אופייניים ל-PE. גורמים המעלים סיכון לתסחיף ריאתי: סיבות תורשתיות, היריון (בעיקר בזמן משכב הלידה), לקיחת גלולות למניעת היריון, משקל יתר, עישון, יתר לחץ דם, וכן סרטן, או מצבים של אשפוז ממושך בהם מרותק המטופל למיטתו.
תסמינים

תסמינים של תסחיף ריאתי כוללים כאבי חזה בשאיפת אוויר לריאות, פלפטיציות (הלמות לב), סטורציה נמוכה של חמצן וכיחלון (ציאנוזיס), קוצר נשימה פתאומי (דיספנאה פתאומית), נשימה מהירה (טכיפניאה), וכן גניחת דם. במקרים חמורים יותר הסימנים עלולים לכלול ציאנוזיס (כיחלון; למשל, בשפתיים ובציפורניים) והתעלפות. מקרים חריפים של תסחיף ריאתי עלולים להוביל להתמוטטות, ללחץ דם נמוך מאוד, ואף למוות. כ-15% ממקרי מוות פתאומי מיוחסים לתסחיף ריאתי.
אבחנה

האבחנה מבוססת על התסמינים הקליניים, יחד עם בדיקות מעבדה (כגון בדיקת די-דימר), ובדיקות דימות, לרוב טומוגרפיה ממוחשבת (CT). הטיפול הניתן במרבית המקרים הוא מתן נוגדי קרישה, לרבות הפרין וקומדין. במקרים חמורים ניתנות תרופות הממיסות את הקריש כגון tPA, ולעיתים נדרשת התערבות כירורגית (thrombectomy, פעולה ניתוחית להסרת החסימה מכלי הדם עצמו). בבדיקה פיזית ניתן לעיתים לשמוע בסטטוסקופ חיכוך פלאורלי באזורים הפגועים בריאה. לחץ מוגדל על החדר הימני של הלב ניתן לשמיעה כקול לב רביעי, וכן קיים לעיתים יתר לחץ דם בוורידי הצוואר (raised jugular venous pressure). לעיתים ניתן להבחין גם בבצקת ברגליים, ואצל כ-14% מהחולים קיים גם חום נמוך.
סכנה, שכיחות והשלכות > בישראל

כאשר תסחיף ריאתי אינו מאובחן בזמן, שיעור התמותה מוערך ב-30%. כאשר האבחנה נעשית בזמן והחולה מטופל, שיעור התמותה הוא 10% בשנה הראשונה. מבין האנשים ששרדו באירוע הראשון, 30% ימותו מתסחיף חוזר אם לא יטופלו.
סכנה, שכיחות והשלכות > באירופה

שכיחות מקרי תסחיף ריאתי מוערכת ב-60-70 איש מכל 100,000. תסחיף ריאתי הוא גורם התמותה השלישי בשכיחותו, אחרי מחלות לב כליליות ושבץ, מבין כלל מחלות הלב וכלי הדם.
סכנה, שכיחות והשלכות > בארצות הברית

כ-600,000 מקרים תסמיניים מדווחים בכל שנה. 11% מהם מסתיימים במוות תוך שעה לאחר המאורע. אם האבחנה אינה מתבצעת, כ-30% מהחולים הלא מטופלים עקב אי ביצוע האבחנה - ימותו, רובם עקב זריעת תסחיפים חוזרים. חולים שמצליחים לעבור את התקופה הקריטית של 14 ימים תוך כדי טיפול - סיכוייהם לחיות מצוינים, אפילו אם קודם לכן סבלו מיתר לחץ דם ריאתי חריף. בארצות הברית קרישי דם הוכרזו כבר ב-2008 כאיום על בריאות הציבור כאשר שר הבריאות האמריקאי (Surgeon General) הוציא מסמך קריאה לפעולה (Call For Action) ובו הנחיות למערכת הבריאות בדבר התגייסות למניעת היווצרות קרישי דם מסוכנים באוכלוסייה.
פתופיזיולוגיה

התסחיף מביא לחסימה של עורקים בריאה, וכתוצאה מכך עולה תנגודת כלי הדם הריאתיים, העומס על החדר הימני של הלב עולה בפתאומיות, והוא מתרחב, וישנה ירידה בהתכווצות וכשל של הלב הימני. במקביל חלה עלייה בנפח המת בנאדיות ריאה, היענות הריאות יורדת כתוצאה מאיבוד סורפקטנט, וקיים גירוי ממשי של רצפטורים אשר מביאים להתפתחות של היפר-ונטילציה ולתסמינים של דיספנאה (קוצר נשימה).

ההשלכות הקליניות תלויות בגודלו של הקריש:
בקרישי דם קטנים אין, לרוב, סימנים קליניים. בדרך כלל התסחיף מתכווץ וקטן, כיוון שהוא נמס על ידי פיברינוליזיס.
בקריש דם בינוני, שהוא השכיח ביותר, נוצר פלאק טרשתי קטן על פני האינטימה של העורק. כאשר העורק חסום בלמעלה מ-85% מחתך הרוחב שלו, עלול להתפתח יתר לחץ דם ריאתי והחולה עלול למות.
קריש גדול מאוד או קרישים קטנים רבים יכולים לגרום למוות פתאומי. אחת הצורות האופייניות לתסחיף ריאה היא קריש "אוכף" (saddle embolus) אשר סותם את התפצלות עורקי הריאה ועלול לגרום למוות פתאומי.
מניעת היווצרות קרישי דם הגורמים לתסחיף ריאתי > נוגדי קרישה

על מנת למנוע היווצרות קריש דם, ובמידת הצורך לטפל בקרישי דם על ידי פירוקם והמסתם, הטיפול הסטנדרטי הוא מתן נוגדי קרישה. אלו קבוצה רחבה של תרופות שנקראות לעיתים "מדללי דם", הרשומות לטיפול בפקקת ורידים עמוקים ובתסחיף ריאתי; למניעת הישנות פקקת ורידים עמוקים ותסחיף ריאתי בחולים בוגרים; למניעת פקקת ורידים עמוקים ותסחיף ריאתי (DVT) בחולים לאחר ניתוח אלקטיבי להחלפת פרק ירך או ברך. לא בכל נוגדי הקרישה ניתן לטפל בכל ההתוויות הללו.

תרופות נוגדות קרישה פועלות למניעת תהליך הקרישה, באנשים שאובחנו כבעלי סיכון להיווצרות קרישי דם באופן שאינו תקין, שעלול לסכן את חייהם. בקבוצת סיכון לתסחיף ריאתי נמנים חולים הלוקים במחלות לב; חולים הלוקים בפקקת ורידים עמוקה; חולים שפיתחו בעבר תסחיפים ריאתיים; חולים המרותקים למיטה זמן רב; נשים בהריון ובמיוחד בשמירת הריון ומשכב לידה.
את נוגדי הקרישה מקובל לחלק לשתי קבוצות עיקריות, "נוגדי קרישה חדשים" ובהם קסרלטו (ריברוקסבאן), אפיקסבן (אליקויס), ופראדקסה (דביגטראן) ו"נוגדי קרישה ותיקים", בהם הפרין, קלקסן, וקומדין (וארפרין).
מניעת היווצרות קרישי דם הגורמים לתסחיף ריאתי > פעילות גופנית

במצבים בהם זרימת הדם הוורידים מואטת יש אפשרות להיווצרות פקקת עמוקה ובעקבותיה תסחיף ריאתי. למשל:
ישיבה ממושכת במשרד
ישיבה ממושכת בטיסות ארוכות
אפשר למנוע יצירת פקקת ותסחיפים מצבים אלה בעזרת הדרכה להפעלת שרירי הרגלים המזרימים את הדם במערכת הוורידית.
מניעת היווצרות קרישי דם הגורמים לתסחיף ריאתי > טיפול פולשני

במקרים מסוימים בהם לא ניתן לתת טיפול בנוגדי קרישה, או במקרים בהם התסחיף הריאתי חוזר למרות טיפול אופטימלי בנוגדי קרישה, מקרים בהם החולה בעל רזרבה קרדיו-פולמונרית ירודה או לאחר ניתוח מסוג pulmonary embolectomy- נעשה שימוש ב-inferior vena cava filter- חסימת מעבר הקריש באמצעות פילטרים המוכנסים בצינתור לווריד הפמורלי.
דיאגנוזה

דיאגנוזה של תסחיף ריאתי מבוססת בעיקר על קיומם של קריטריונים קליניים המשולבים בבדיקות ספציפיות (מאחר שהפרזנטציה היא כללית יחסית- קוצר נשימה וכאבי חזה, יש לבדוק בדיקות ספציפיות לאור כלליות התמונה הקלינית אשר יכולה לרמז על פתולוגיות אחרות). ההחלטה האם לערוך הדמיה או לא מבוססת על היסטוריה רפואית של המטופל, תסמינים וממצאים בבדיקה פיזיקלית, וכן הערכה של הסיכון הקליני לתסחיף ריאתי. 
הערכת הסיכון הקליני לתסחיף ריאתי מבוססת במרבית המקרים על מדד Wells, המשמש ככלל לחיזוי קיומו של תסחיף ריאתי, בהתבסס על קריטריונים קליניים. מדד Wells עבר מספר עדכונים, וכלל חלוקה לתתי קבוצות אולם באופן כללי קובע המדד את הניקוד הבא (ככל שהניקוד גבוה יותר, כך הסיכון לתסחיף ריאתי עולה):
מדד ולס:
חשד לפקקת ורידים עמוקים (DVT)- 3 נקודות.
אבחנה חלופית פחות תומכת מאשר אבחנה לתסחיף ריאתי- 3 נקודות
טכיקרדיה – 1.5 נקודות
ניתוח ב-4 שבועות אחרונים או אשפוז ב-4 שבועות אחרונים- 1.5 נקודות
היסטוריה של פקקת וורידים עמוקים או תסחיף ריאתי- 1.5 נקודות
גניחת דם - 1 נקודה
ממאירות – 1 נקודה
כאשר:
מעל 6 נקודות, הסיכון לקיומו של תסחיף ריאתי הוא גבוה (מוערך בכ- 59%)
בין 2 נקודות ל-6 נקודות- הסיכון לקיומו של תסחיף ריאתי הוא בינוני (מוערך בכ- 29%)
מתחת ל-2 נקודות הסיכון הוא נמוך (מוערך בכ- 15%).
דיאגנוזה > בדיקות דם

במצבים בהם הסיכון לתסחיף ריאתי, על פי שיטת ההערכה דלעיל, נמוך, נמדדת רמת די-דימר בדם. רמה זו מבטאת את תוצאת הפירוק הפיזיולוגי של קריש הדם. רמות נורמליות בבדיקה זו מספיקות על מנת לשלול קיומו של תסחיף ריאתי.
בכל מקרה בו קיים חשד בינוני או גבוה לקיומו של תסחיף ריאתי, גם אם רמתו של די-דימר תקינה, מבוצעות בדיקות דם נוספות, כדי לשלול סיבות משניות המביאות לתסחיף ריאתי- בדיקות אלו כוללות ספירת דם מלאה, בדיקת תפקודי קרישת דם, וכן קצב שקיעת הדם, תפקודי כליה, אנזימי כבד ועוד. אם אחד או יותר מערכים אלו הם אבנורמליים, נערכות בדיקות נוספות.
דיאגנוזה > בדיקות דימות

מדד הזהב לאבחון תסחיף ריאתי היא אנגיוגרפיה ריאתית (pulmonary angiography). עם זאת, מאחר שמדובר בבדיקה פולשנית, נהוג במרבית המקרים לבצע בדיקות הדמיה מסוג CT angiography שאינן פולשניות.
הדמיה שאינה פולשנית
בדיקות הדמיה מסוג CTPA - CT Pulmonary angiography הן בדיקות הנהוגות במרבית המקרים לצורך אבחון של תסחיף ריאתי- והן בעלות רגישות וספציפיות גבוהות למדי. משתמשים בבדיקות אלו גם כדי לאבחן בעיות ריאה אחרות במקרים בהם לא אובחן תסחיף ריאתי.
בדיקות נוספות הן מסוג Ventilation/perfusion scan או V/Q scan- בשיטה זו ניתן לראות אזורי ריאה, אשר עוברים וונטילציה, אולם אינם עוברים זילוח (perfusion) בדם, כתוצאה מחסימה על ידי קריש. בדיקה זו מבוצעת לעיתים פחות תדירות כמו בדיקת ה-CTPA, אולם היא עשויה להיות שימושית במקרים בהם לנבדק יש אלרגיה לחומר הניגוד או בנשים הרות כתוצאה מהקרינה המופחתת.
אולטראסאונד של וורידי הרגליים (דופלר רגל)- במטרה לחפש אחר פקקת וורידים עמוקים. אם ישנם ממצאים לפקקת וורידים עמוקים, מהווים ממצאים אלו ערך דיאגנוסטי מספק לצורך טיפול בנוגדי קרישה, ללא צורך בביצוע הדמיות נוספות כפי שהוזכרו לעיל, וזאת מאחר שקיים קשר חזק בין קיומה של פקקת וורידים עמוקים לבין קיום תסחיף ריאתי. גישה זו מומלצת אצל נשים בהריון, כדי למנוע קרינה בעובר. עם זאת, אולטראסאונד בעל ממצאים שליליים (ללא עדות לתרומבוס) אינו שולל קיומו של תסחיף ריאתי, ולכן במקרים בהם יש חשד לתסחיף ריאתי, יאובחנו נשים בהריון באמצעי ההדמיה הכוללים קרינה, כפי שפורטו לעיל.
בדיקות שאינן בעלות ערך ניבויי (דיאגנוסטי) גבוה - לעיתים מבוצעות בדיקות הדמיה שהן פחות רגישות לגילוי תסחיף ריאתי, אולם יכולות לרמז על מצב כזה, כך למשל, צילום חזה נעשה במקרים רבים אצל חולים בעלי קוצר נשימה, כדי לשלול סיבות אחרות לקוצר נשימה (כגון אי ספיקת לב או שבר בצלעות). במקרים בהם יש תסחיף ריאתי, צילום חזה ידגים תמונה אבנורמלית, אולם עם יחסית מעט סימנים ספציפיים (כגון Westermark sign או Humpton's hump)- כלומר, צילום חזה אינו אבחנתי במידה רבה ולעיתים הוא יכול להיות תקין לחלוטין.
דיאגנוזה > ממצאי אק"ג

בדיקת אק"ג נעשית באופן שגרתי אצל מטופלים המתלוננים על כאבים בחזה, במטרה לאבחן אוטם בשריר הלב או פתולוגיות אחרות. כאשר קיים תסחיף ריאתי, נוצר לחץ על החדר הימני, המתבטא בתרשים האק"ג בסימנים הקלאסיים הבאים:
גל S גדול ב-L1
גל Q גדול ב-L3
גל T הפוך ב-L3
שילוב זה ידוע גם כ-S1Q3T3. ממצא זה אינו קיים תמיד, ולעיתים מתרחש בפתולוגיות ריאה אחרות, ולפיכך הדיאגנוסטיות שבו מוגבלת. הממצא השכיח באק"ג הוא סינוס טכיקרדיה (קצב לב מהיר), סטיית ציר ימנית, וחסם צרור הולכה ימני.
דיאגנוזה > ממצאי אקוקרדיוגרפיה (אקו-לב)

בתסחיף ריאתי מסיבי (וסאב-מסיבי), יורד תפקודו של חדר ימין- המרמז על כך שהעורקים הריאתיים חסומים באופן המפריע מהותית לתפקוד הלב. המראה הספציפי של החדר הימני כפי שהוא נראה בתסחיף ריאתי באקו לב נקרא גם McConnell sign.
דיאגנוזה > חומרים טרומבוליטיים

במקרים בהם יש תסחיף ריאתי נרחב (מסיבי), המביא לשוק או לתת לחץ דם, ניתן טיפול טרומבוליטי, הממיס את קריש הדם. אם התסחיף אינו מסיבי, האינדיקציה לטיפול בתרופות טרומבוליטיות שנויה במחלוקת, היות שטיפול בתרופות כאלו יכול להגביר את החשש לדימומים או לשבץ- האינדיקציה העיקרית במצבים אלו למתן תרופות ממיסות קריש היא כאשר מודגמת פעילות פגומה של החדר הימני וכאשר ניתן לראות קריש דם בעליה.
דיאגנוזה > טיפול כירורגי

טיפול כירורגי במצבים של תסחיף ריאתי נעשה בתדירות נמוכה. תסחיף ריאתי כרוני המביא ליתר לחץ דם ריאתי מטופל בהליכים כירורגיים (pulmonary thromboendarterectomy).
פרוגנוזה

הסיכון לתמותה במקרים של תסחיף ריאתי שלא טופל, עומד על כ-26% (אחוז זה הוא ממחקר שפורסם בשנת 1960 ואשר השווה בין טיפול בנוגדי קרישה לבין טיפול בפלצבו אצל חולים עם תסחיף ריאתי).
הפרוגנוזה תלויה בגודל חלק הריאה שנפגע ובקיומם של מצבים רפואיים נוספים. קיים ויכוח האם יש לטפל בתסחיפי ריאה קטנים סאב-סגמנטליים, וישנן מספר עדויות לכך שאין צורך במתן טיפול לחולים בעלי תסחיפי ריאה קטנים כאמור.
אם מתחוללים תסחיפי ריאה נשנים, במיוחד כאשר המטופל נמצא עדיין תחת טיפול בנוגדי קרישה, נבדקות סיבות נוספות שעלולות להביא לקיום ההישנות- כגון, קרישיות יתר הנובעת ממוטציה בפקטור 5, נוגדני APLA, רמות נמוכות של פרוטאין C או S וכו'. באופן כללי, לאחר שנפסק מתן טיפול בנוגדי קרישה, הסיכון להתפתחות של תסחיף ריאתי פטאלי עומד על כ-0.5% לשנה.
אפידמיולוגיה

הסיבה הנפוצה ביותר לתסחיף ריאתי היא פקקת ורידים עמוקים או פקקת ורידי האגן. כל גורם סיכון לפקקת וורידים עמוקים מעלה את הסיכון לתסחיף ריאתי (בכ- 15% מהמקרים, נודד קריש הדם מוורידי הרגליים אל הריאה וגורם לתסחיף ריאתי). הסיכון להיווצרות קריש משויך למספר סיבות הקרויות יחדיו בשם Virchow's triad (שינויים בזרימת הדם, שינויים בכלי הדם ושינויים המשפיעים על תכולת הדם עצמו). לרוב, יותר מגורם סיכון אחד קיים אצל החולה.
שינויים בזרימת הדם: למשל, אשפוז ממושך, ניתוח, הריון, משקל עודף.
שינויים בכלי הדם עצמם- פחות רלוונטי במקרים של תסחיף ריאתי הנוצר מפקקת ורידים עמוקים.
שינויים המשפיעים על תכולת הדם- למשל, גלולות למניעת הריון המכילות אסטרוגן, קרישיות יתר מולדת, או קרישיות יתר נרכשת.
ראו גם

פקיק דם
תסחיף
הערות שוליים

↑  "תסחיף ריאתי", אתר "מרכז רפואי רבין"
↑  Pulmonary embolism, part I: Epidemiology
↑  Incidence of venous thromboembolism in a community-based study
↑  "תסחיפים ריאתיים", אתר "ויקירפואה"
↑  Acting Surgeon General Issues 'Call to Action to Prevent Deep Vein Thrombosis and Pulmonary Embolism'
↑  "תסחיפים ריאתיים", אתר "ויקירפואה"
↑  איתי גל, עבודה במשרד מגבירה סיכון לקרישי דם קטלניים, באתר ynet, 14 במרץ 2007
↑  שון פורטל, מגזין "דינמי", תסמונת מחלקת התיירים: כשהטיסה יכולה להרוג אותך, באתר ynet, 19 בספטמבר 2005
| --- | --- |
בקרת זהויות :  NLI: 987007548546505171  BnF: cb11944244t (data)  GND: 4211741-0  LCCN: sh85109002  NKC: ph153452 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צילום עורקי הריאה ניתן לראות קריש משמעותי, המסומן ב-A, הגורם לחסימה מרכזית בעורק השמאלי הריאתי. רשמת לב חשמלית מוצגת בתחתית התמונה.
צילום עורקי הריאה בעזרת טומוגרפיה ממוחשבת (CTPA). ניתן לראות קריש דם בצורת אוכף החוסם את מוצא העורקים הריאתיים.
Here We Are (שיר)

Here We Are (בעברית: הנה אנחנו) הוא שיר של הזמרת הקובנית-אמריקאית גלוריה אסטפן אשר הופץ בדצמבר 1989 בארצות הברית ובשאר העולם במהלך 1990. השיר יצא כסינגל השלישי מאלבום הבכורה של אסטפן, Cuts Both Ways. השיר הופץ כבי-סייד ביחד עם גרסת כיסוי לשיר "Don't Let the Sun Catch You Crying" של אלטון ג'ון ברחבי אירופה ומאוחר יותר גרסת כיסוי הופיעה גם באלבום, Hold Me, Thrill Me, Kiss Me. לשיר הופצה גם גרסה פורטוגזית בשם "Toda Pra Você", שנכללה מאוחר יותר גם באלבום האוסף, Éxitos de Gloria Estefan ובגרסה הפורטוגזית של אלבום הבכורה. בשנת 2019 אסטפן העלתה לחשבון היוטיוב שלה גרסה נוספת של השיר בספרדית בשם "Tu y Yo" ("אתה ואני") לרגל 30 שנה לצאת השיר. גרסה זו נכללה גם באלבום, Brazil305. הזמרת סלין דיון עשתה גרסת כיסוי לשיר בספיישל הטלוויזיוני, All The Way Concert.
הצלחה מסחרית

בארצות הברית השיר זכה להצלחה כאשר הגיע למקום ה-6 במצעד האמריקאי ובכך הפך לשיר התשיעי של אסטפן להיכנס לעשירייה העליונה במצעד. בנוסף השיר הגיע למקום הראשון במצעד השירים העכשוויים למבוגרים שם נשאר במשך 5 שבועות. בנוסף השיר זכה להצלחה גם בקנדה, יפן ואוסטרליה כאשר נכנס לכל המצעדים של אותם מדינות לעשרים העליונים. באירופה זכה להצלחה פחותה כאשר במצעד האירופאי הכללי השיר הגיע למקום ה-55 בלבד.
מיקומי שיא

|   ‏‏‏  מצעדים ודירוגים (1989–1990)> מדינה |   ‏‏‏  מצעדים ודירוגים (1989–1990)> מצעד |   ‏‏‏  מצעדים ודירוגים (1989–1990)> מיקום שיא |   ‏‏‏  מצעדים ודירוגים (1989–1990)>  |
| --- | --- | --- | --- |
|  אוסטרליה | מצעד הסינגלים האוסטרלי | 20 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | 6 |  |
|  הולנד | מצעד 40 הסינגלים ההולנדיים | 13 |  |
|  הממלכה המאוחדת | מצעד הסינגלים הבריטי | 23 |  |
|  פלנדריה | אולטראטופ 50 | 19 |  |
|  שוודיה | סוורייטופליסטן | 20 |  |
Believe (אלבום של שר)

Believe (בעברית: להאמין) הוא אלבום האולפן ה-22 של הזמרת-יוצרת האמריקאית שר. האלבום יצא לאור ב-22 באוקטובר 1998, על ידי חברות התקליטים וורנר מיוזיק גרופ והאחים וורנר. מתוך האלבום יצאו ארבעה סינגלים: "Believe", "Strong Enough", "All or Nothing" ו-"Dov'è l'amore".
עם יציאתו נכנס האלבום אל המקום הרביעי במצעד הבילבורד 200, וה-7 במצעד האלבומים הבריטי.